হেমচন্দ্ৰ বৰুৱা বঁটা প্ৰাপক কাজিৰঙাৰ প্ৰবীণ সাংবাদিক, সমাজসেৱক তথা অৱসৰপ্ৰাপ্ত শিক্ষক বাপকন দাসৰ আজি পুৱা পৰলোক প্ৰাপ্তি ঘটে। গুৱাহাটীৰ এখন ব্যক্তিগত চিকিৎসালয়ত শেষ নিশ্বাস ত্যাগ কৰা বৰ্ষীয়ান সাংবাদিকগৰাকী দীৰ্ঘদিন ধৰি চিকিৎসাধীন অৱস্থাত আছিল । উল্লেখযোগ্য যে কাজিৰঙাৰ প্ৰথমজন সাংবাদিক বাপকন দাসৰ মৃত্যুৰ সময়ত বয়স আছিল ৯৬ বছৰ । বৰ্ষীয়ান সাংবাদিক গৰাকীৰ মৃত্যুত পৰিয়ালবৰ্গৰ লগতে সমগ্ৰ কাজিৰঙা অঞ্চলত গভীৰ শোকৰ ছাঁ পৰিছে । বোকাখাত প্ৰেছ ক্লাব, বোকাখাত মহকুমা সাংবাদিক সন্থা, কাজিৰঙা প্ৰেছ ক্লাৱ, কাজিৰঙা আঞ্চলিক সাংবাদিক সংস্থা, ৱাইল্ড ভিউ ফাউণ্ডেশ্বন, কাজিৰঙা সন্ধ্যা আদি বিভিন্ন অনুষ্ঠান-প্ৰতিষ্ঠানে তেখেতৰ মৃত্যুত শোক প্ৰকাশ কৰাৰ লগতে পৰিয়ালবৰ্গলৈ সমবেদনা জ্ঞাপন কৰিছে । জানিব পৰা মতে বাপকন দাসৰ মৃত্যুত শোক প্ৰকাশ কৰি কাজিৰঙা সন্ধ্যাই আজিৰ সাংস্কৃতিক অনুষ্ঠান বন্ধ ৰাখিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
